31.03.2020
Аҳәынҭқарра Ахада инапынҵақәа назыгӡо Валери Бганба инапы аҵаиҩит Гал араион аҟны акомендантә сааҭ алагаларазы Адҵа.
Адҵа атекст аҟны иҳәоуп:
«Аҧсны Аҳәынҭқарраҟны аҷыдалкаатә ҭагылазаашьа азинтә режим азы» Аҧсны Аҳәынҭқарра Аконституциатә закәан ахәҭаҷ 4 шьаҭас иҟаҵаны, коронавирустә ҿкы COVID-19 алаҵәара аҧырҟәҟәаара хықәкыс иҟаҵаны:
1. Иалагалазааит Гал араион иахьаҵанакуа акомендантә сааҭ 20 сааҭи 00 минуҭи инаркны 07 сааҭки 00 минуҭи рҟынӡа.
2. Акоменданттә сааҭ аныҟоу атәылауаа амҩақәа рыҟны мамзаргьы даҽаџьара ауаажәларратә ҭыҧқәа рыҟны, ма рынхарҭақәа рынҭыҵ аҟазаара иақәиҭтәымзааит.
3. Аҧсны Аҳәынҭқарра Адәныҟатәи аусқәа рминистрра иалнаршааит акомендантә сааҭ нҵәаанӡа абри Адҵа апункт 1 аҟны иарбоу аҧҟара аилагара ҟазҵаз ахаҿқәа раанкылара.
4. Абри Адҵа амч аиуеит официалла ианкьыҧхьха инаркны».